Fem millioner kroner. Det må Aalborg Lufthavn sande at miste efter Cimber Sterling gik konkurs. - Vi mistede knap 5.200 flysæder fra den ene dag til den anden, siger lufthavnsdirektør i Aalborg Lufthavn Søren Svendsen til Morgenavisen Jyllands-Posten. De to andre indenrigsselskaber i lufthavnen, SAS og Norwegian, har allerede udvidet på indenrigsruten til København med både større fly og flere afgange, men ifølge Søren Svendsen mangler der stadig kapacitet. I alt kan de danske lufthavne miste op mod 50 millioner kroner på konkursen. Det omfatter både manglende indtægter fra passagere og startafgifter samt ubetalte regninger fra Cimber Sterling.

Referat:
Aalborg Lufthavn mister omkring fem millioner på Cimber Sterlings konkurs.